钦定古今图书集成/方舆汇编/边裔典/第108卷 > 《山海经》 > 西齐里亚
## 钦定古今图书集成/方舆汇编/边裔典/第108卷 > 《山海经》 > 西齐里亚

意大里亚名岛有三：一西齐里亚。地极富庶，亦有大
山喷火。山四周多草木，积雪不消，常成晶石沸泉如
醋物，入便黑。国人最慧，善谈论，最精天文。造日晷法
自此地始。有巧工德大禄者，造百鸟能飞，即微如蝇
虫亦能飞。更有天文师名“亚而几墨”，得者有三绝。昔
敌国驾数百艘临其岛，彼则铸一巨镜，映日注射，敌
艘，光照火发，数百艘一时烧尽。又其王命造一极大
舶，舶成，将下海，虽倾一国之力，用牛马骆驼千万，莫
能运几墨。得营运巧法，第一举手舟如山岳转动，须
臾下海。又造一自动浑天仪，十二重，层层相间，七政
各有本动。凡日月、五星、列宿运行迟疾，与天无二。以
玻璃为之，重重可透视。傍近有玛儿岛，不生毒物，蛇
蝎等皆不螫人，毒物自外至辄死。